
السلام عليكم ورحمة الله وبركاته 
إن الحمد لله نحمده ونستعينه ونستغفره» ونعوذ بالله من شرور أنفسنا 
وسيئات أعمالناء من يهده الله فلا مضل له ومن يضلل فلا هادي له. 
وأشهد أن لا إله إلا الله وحده لا شريك له وأشهد أن محمدًا عبده 
ورسوله -صلى الله عليه وسلم-. 

بإذن الله -عز وجل- نبدأ اليوم أول جلسة من جلسات التفسير أو 
"جلسات قرآنية"» احنا مش عايزين نسميها مجلس تفسير» ونرجو أن 
يَصْدّق علينا قول البي -صلى الله عليه وسلم-: "ما اجْتَمعَ قومٌ في 
بيتِ من بيوت اللَّهِ يتلونَ كتاب الله وبعدارسوته بيتهم إلا نزلت عليهم 
السّكينةٌ وغشيتهم الرَّحمَةٌ وحفّتهم الملائكةٌ وذكرهم الله فيمن عندّه"' 
أسأل الله -عز وجل- أن يكون المجلس ده مجلس بتحفه الآن الملائكة, 

والآن بتنزل علينا السكينة والرحمة, وإن ربنا -سبحانه وتعالى - يذكرنا 
الآن. 

سريعًا قبل أن أبدأ هذه المجالس -مجالس القرآن-؛ إن مجموعة من 
الناس يقعدوا في بيت من بيوت الله -عز وجل- في مسجد ويقرأوا 
سورة معينة» ويجيبوا أي تفسير مبسط: أيسر التفاسير للشيخ أبو بكر 
الجزائري, أو تفسير الشيخ السعدي» أو مختصر لتفسير الإمام ابن كثيرء 
أو أي تفسير مبسط. 

إن هما يجتمعوا في مسجد ويقرؤوا السورة ويتدارسوها مع بعض» وواحد 
يقول: أنا قرأت في الآية دي معنى فلان» أو أنا قرأت في هذه الآية هذا 
المعنى, الطريقة اللي ممكن احنا شايفينها بسيطة جذدًا دي» هذه الطريقة 
ركاها النبي -صلى الله عليه وسلم- ويذكرها الله -عز وجل-., يعني 
الأحداث التي بتحصل» الطاعات اللي بتحصل كتير» نصّ البي - 
صلى الله عليه وسلم- على أشياء معينة بيذكرها الله -عز وجل- فيمن 
عنده» فمنها: اجالس القرآنية اللي بتقام في المساجد؛ هذه امجالس هي 
حقيقة فعلا هي الوقود الحقيقي, وهي الزاد الحقيقي للقلب المنطلق إلى 

الله -عز وجل-., لإن لازم يكون الغذاء هو القرآن, غذاء القلب هو 
القران. 

فلما يبقى الإنسان بيقعد في بيت من بيوت الله وبتحقه الملائكة وبتنزل 
عليه السكينة والرحمة ويذكرهم الله -عز وجل- فيمن عنده» يبارك في 
هذا المجلس لبركة القرآن؛ لأنه كلام الله -عز وجل-. فامجالس دي 
بتبقى مجالس مْباركة؛ مش عشان المتكلم فيها شخص معين» أو المسجد 
مسجد معين» أو المستمعين اللي بيستمعوا للمجلس, أو حتى هما لو 
مفيش مستمع ده هما كلهم بيتكلموا مع بعض وبيستمعوا لبعض كلهم 
"وَتَوَاصِوًا" العصر:» صيغة التواصي إن كله بيوصي بعضه. هذه 
المجالس مباركة لبركة القرآن. 


فهذه امجالس نرجو إن ربنا -سبحانه وتعالى- يكتب ها القبول وإن 
هي تندشر في الأرض» وإن نرجع تان كان زمان الصحابة ها يجلسوا 
"ذکرنا ر فيقرأ أبو موسى الأشعري القران. 


١ 9‏ 
صحيح ابن حبان 

وكان سيدنا عمر بن الخطاب يجمع آهل المشورة, ويجمع كبار أهل بدر, 
ويجمع كبار الصحابة عشان يتناقشوا في الآيات» يسأل في مرة عن: 
"إذَا جَاءَ نَصْرُ الله وَالمَنُْ' النصر:١.‏ ويسأل في مرة عن آيات من 
سورة البقرة» ويسأل في مرة في آيات أخر, وتتعدد الأجوبة ويوصلوا 
لرأي في هذه الآيات» كانوا يتدارسوا القرآن. 

فياذن الله -عز وجل- نبدأ مجلس مع بعض في سورة العلق» ويكون 
الأول والأفضل إن احنا كل مرة مغلا نحدد السورة اللي هنتكلم فيها 
بحيث إن أنت طوال الفترة دي بتقرأ في تفسيرهاء بتصلي بيهاء بتراجع 
حفظهاء بترجع تان ثقيم علاقة مع هذه السورة مرة أخرى؛ لأن أنت 
لما بتترك سورة من سور القرآن فترة طويلة بتجف العلاقة بينك وبين 
السورةء العلاقة اللي بينك وبين السورة بتجف» في آخر مرة مغلا 
صليت بسورة فاطر امتى؟ وآخر مرة قرأت تفسير سورة سبأ امق؟ 
وآخر مرة فتحت المصحف وقعدت تبص على معان سورة الأحزاب 
امى؟ فالواحد من كتر بعده عن القرآن بيجف,. فالإنسان بيعجب ازاي 


الإنسان قلبه هيعيش وهو بعيد عن القرآن! 

لأا البداية: 

فنبدأ بإذن الله -عز وجل- سريعًا كدا وقفات مع سورة العلق, والكلام 
في سورة العلق كلام الواحد لما بدأ يبص الناس اللي كتبت في سورة 
العلق أو عملت شرايط عن سورة العلق وجد اهتمام بالغ من العلماء 
والمفسرين بمذه السورة, اهتمام بالغ من العلماء والمفسرين والدعاة 
بسورة العلق, ليه؟ لأا البدايةء ولابد أن يكون الإنسان لابد أن تكون 
بدايته صحيحة, لازم تكون بدايتك صح عشان تعرف تنطلق صح» 
فلو تخيل إنسان من البداية وماشي غلط فمستحيل هيصلا. إنما الإنسان 
لما يبدأ صح والطريق من الأول مسدد وموجه يصل بإذن الله -عز 
وجل-» إنما من الأول ماشي في طريق غلط لن يصل» فسورة العلق 
أهميتها لأتما البداية» ومهما فكر الإنسان ازاي تكون البداية بعقله لن 
يصل. 

فالقرآن بيعلمك ما لم تعلم. وبيبصرك ما لم تری» فلما بتبدأ تنظر إلى 
العا وإلى نفسك» وإلى صفات الربوبية من خلال سورة العلق بتشوف 

الناس صح» وبتعرف نفسك صح. وبتقدر وبتبدأ تفهم يعني ايه ربوبية؟ 
ويعني ايه الرب؟ وايه أول علاقة بين الإنسان وبين الرب؟ بين الخالق - 
سبحانه وتعالى- وبين المخلوق؟ فتبدأ السورة تخليك تشوف صح. 


نبدأ مع بعض سورة العلق سريعًا كدا: بسم الله الرحمن الرحيم 

"اقرا بام رَبَكَ الذي خَلَقَ * خَلَقَ الإنسَان مِنْ علق * اقرا وَرَْكَ 
الْذَكْرَمْ * الّذِي عَلَّمَ بالقَلَم * عَلّمَ الإنسَانَ مَا ل يَعْلَمْ * گلا إِنَّ الإنسَانَ 
لَيَطْقَى" العلق 5:1. 

هذه الآيات لغاية قبل "گلا إِنَّ الإنسَانَ لَيَطْقَى" نزل با جبريل لأول 
مرة على النبي -صلى الله عليه وسلم- فقال له: اقرأ. قال: "ما أنا 
بقارئ""» فضمه حت بلغ منه -صلى الله عليه وسلم- الْجَهدَ ثم أرسله 
فقال: اقرأ. قال: "ما أنا بقارئ"» فكرر ذلك ثلاث حت قال له: "اقرا 
بام رَبك الذي خَلّقَ". 


٣‏ صحيح البخاري 

الانطلاق والوصول إلى الله: 

نقف سريعًا وقفات مع أول آية دي» أول شيء أن أول كلمة بدأت 
"اقرا"؛ 

قيل: اقرأ القرآن؛ وكأن البداية في علاقتك بالله -عز وجل- هي في 
قراءة القرآن, لأنك أنت هتوصل لربنا ازاي؟ ما هو أنت نفسك ترضي 
الله -عز وجل-, ونفسك تفهم تعمل ايه وايه هي الحقائق الكونية 
العظيمة الموجودة» كل ده موجود في القرآن. فتخيل الإنسان من غير 
القرآن فعلّا إنسان أعمى, فلو إنسان بدأ بدون اتصال بالقرآن هيبقى 
إنسان تائهء ينظر ودر الأشياء على غير قيمتهاء يُعَر في الأشياءء يبدا 
يُغْرَ في الأشياءء مش عارف قيمة الأشياء. 


فأول شيء» أول وقفة معانا في السورة: قضية القرآن» وأنه لا وصول 
لك بدون القرآن. مش وصولك هيتأخر؛ لا وصول لك إلى الله -عر 
وجل- بدون القرآن, الفوائد كتير فاحنا بنجمّع الفوائد سريعًا مع 

ثانيًا: إن السورة بدأت بأمر "قرأ" مبدأتش "سنقرئك" مثلاء فلازم 
الإنسان يفهم إن عشان ينطلق إلى الله -عز وجل-. تجد إن السورة 
مفادها: "اقرا" و"لا تَطِعُْ وَاسْجُذَ". مفاد السورة أنك تطلع جا كأوامر 
تنفذهاء فيه أوامر وفيه منهيات. فالإنسان اللي مش هيبدا ينفذ اللي 
يتقاله من الأول مش هيوصلء يعني "افر" دي سلم "فم فَأنْذِْ" سل 
افم اللّيْلَ' سلم» معراج بيصعد بيك لو مش هتطبق الأشياء دي مهما 
ل اي 
ا ا ا "أا اترك" طه: 2.١‏ قال: "فخ 
ْنُك وکن مَنَ الشاكِرِينَ" الأعراف: 4 4 2١‏ لا ربنا قال رم: 5 
اصطفاك وَطَهّرَك وَاصْطقاك عَلَى نِسّاءٍ الْعَالَمِينَ" آل عمران: ؟” 5» قال: 
"ي مر َر افنّتي لرك وَاسْجْدِي واذكجي مع م الراكعينَ" آل عمران:” 24 
ا بف معاه أمرء لما يجي تشريف معين ده مش معناه أنك 
وصلت PT‏ لا ده معناه زيادة 0 اللي عليك. 


ار 

فالبداية بدأت ب "اقا" إنك لازم ا قال الله -عز وجل- 
في الحديث القدسي: "ومن تَقَرّب إل شبراء تَفَرَّنْث إِلَيْهِ ذراعًا"“؛ يبقى 
أنت اللي بتاخد الشبر الأول. 


دايا مشكلتنا في الشبر الأول؛ لأن ربنا بيقول: "من تَقَرّب إليّ شير 
َرَت ليه ذراعًا" فأنت عندك ذراع سهل ذراع من الطريق إلى الله - 
عز وجل- مستنيرء فيه سهولة؛ لأن فيه معية ربناء فتمشي في الذراع 
ده بسهولة فتتقرب الذراع يتقرب الله إليك باعَاء نشي ف الباع, تبدأ 
تمشي يأتيك الله هرولة, تبدأ تجري أنت في الطريق» فكل الطريق سهل 
ما عدا أول شبر لابد فيه من بذل ومشقة "فلا اقْتَحَمَ الْعََبَهَا 
البلد: 2١١‏ لازم فيه عقبة في الأول بتقتحمهاء بترمي نفسك فيها. 
فالشبر بدأ ب "قرأ" وبعدين: "قم فَأنْذِرْ". وبعدين: "قم اليل" فهذه 
الأوامر لابد إن الإنسان يطبقهاء الأوامر دي مش جاية عشان مجرد إن 


هي تتلى» لأ تتلى وتطبق. 

فتخيل أول آية في القرآن: أمر» اعمل كذاء كتير من الناس مش عايز 
يسمع كلمة اعمل وماتعملش, يعني هو عايز حت لو هيسمع مش عايز 
بطلع بأعمال» هو عايز يطلع بكلام, لا فأول شيء في القرآن أمر. 
تاني شيء: إن أول شيء في القرآن أمر لا يستطيعه البي -صلى الله 
عليه وسلم-؛ قال: "ما أنا بِقَارِي" فلما يُطلب منك أشياء أنت 
معملتهاش قبل كدا متقولش مش هينفع؛ فكان الحل ايه؟ "افر بام 
رَبك" أنك تستعين بالله حتى لو متعرفش. 

لما يقولك اشتغل في الدعوة, يبقى تستعين باللّه وتبدأ تبذل الأسباب؛ 
لأن عندنا بعد كدا "عَلمَ بِالْقَلَم' القلم ده سبب» يبقى لابد للإنسان 
حتى لو طُلب منه أشياء مبيعملهاش قبل كداء مانقلوش صل قيام الليل؛ 
يقولك أصل أنا مصلتش قبل كداء اقرأ قرآن. أصل صعب» اطلب 
العلم» أصل معرفشء ادع إلى اللّه» أصل معرفش» لأء فأول أمر نزل أو 
أول كلمة نزلت على البي -صلى الله عليه وسلم- أمر لا يستطيعه 
البي -صلى الله عليه وسلم-. 

احنا قولنا البداية كانت ب "اقَرَأ": كان المتوقع إن البداية تبقى ب "فم 
الل أو "فم فََنْذِر", لأ "افر" قبل "فم اللَيْلَ" و'قُم فَأنْذِرْ" ليه؟ 

ليه البداية ب "قرأ" قبل "فم اليل" و"قُم فَأَنْذِرْ"؟ البداية بالتلات أوامر 
دول؛ هما دول أركان الإنسان المسلم الصالح المصلح» تلات أركان: 
١-يقرأء‏ يتعلم كتاب الله -عز وجل- وسنة البي -صلى الله عليه 
وسلم-. 
؟ -يدعو إلى اللّه. 
٣-يقوم‏ الليل. 
ليه البداية ب "افر" قبل "فم اللَيْلَ" و "فم فَأَنْذِرْ"؟ احنا أشرنا إنه عشان 
بمشي صح» لأن أنت هتدعو إلى الله -عز وجل- من غير قرآن هتضل, 
هتضيع» أنت حت لو قمت الليل وقلبك انشغل عن معان القرآن. 
بعض الناس - للأسف- قيام الليل يطغيهء وزي ما ابن القيم اتكلم عن 
إن أحيانً الإنسان وكتير من السلف لا كان بيقول: "أن يبيت نائمًا 
ويصحو نادمًا أحب إليه من أن يبيت قائمًا ويصحو معجبًا" يعني: 
يصحى الصباح يستيقظ معجبًا أو يُصبح معجب بقيامه ده أسوأ من 
إن هو لوكان راحت عليه نومة وقام ندمان على تقصيره بين يدي الله 
-عز وجل- كان أفضل له إن هو يصحى ندمان» فالشاهد أن البداية 
ب "اقا" هو اللي بتديك النور في كل حياتك بعد كدا؛ اللي هو قراءة 

القرآن, وزي ما بوب الإمام البخاري: العلم قبل القول والعمل» "فَاعْلَمْ 
أَنَهُ لا إل إلا الله وَاسْتَغفز لِذَّنبِكَ" محمد:5١,‏ يبقى لابد إن الإنسان 
لما يقرأ بيتعلم من خلال القرآن, يبقى أول شيء احنا قلنا: البداية 
بالأمر. 

تان شيء: طب أنا مقدرش؛ "باسْم رَبَكَ" تستعين بالله -عز وجل-, 
وتذكر اسم الله -عز وجل- على كل شيء» على الصعب وعلى 
السهل» النبي -صلى الله عليه وسلم- كان يقول: "الله ات 
مفيش حاجة سهلة- إلا ما جعلته سَّهلًا””* يعني حتى حفظ الآيات 
الصغيرة دي مش سهل إلا أن يُسهله الله -عز وجل-. 

فقضية اقرأ أو أي أمر من أوامر الدين بيبدأ القرآن يعلمك في أول آية 
في القرآن إن أي شيء لابد أن تستعين فيه بالله -عز وجل-, وأن 
تذكر اسم الله -عز وجل- عليه» وأن تستحضر دائمًا معية الله -عز 
وجل- لك أثناء السير في الطريق إلى الله -عز وجل-» لازم وإلا زي 
ما قولنا هتدسب الأشياء إلى قدرتك, وإذا لم يكن عون من الله للفتق 
** كان أول ما يجني عليه اجتهاده. 


٣‏ الصحيح المسند 

لو ربنا ماأعنش الإنسان أول حاجة تضّيّع الإنسان: عقله ودماغه 


واجتهاداته لو سار بعيدًا عن الله -عز وجل-. 


اعرف نفسك واعرف ربك: 
"اقرَا باسْم رَبك الَّذِي حَلّقَ": هنا بدأ الكلام عن الربوبية» وعن صفة 
الخلق لله -عز وجل- من صفات الربوبية» ليه مقالش "اقرأ باسم الرحمن 
الرحيم"؟ ليه من الأول في هذا الطريق الطويل اللي بدايته كانت "افَرَأ" 
والبي -صلى الله عليه وسلم- بيحاول أن يسجد عند الكعبة وأبو 
جهل بيقوله: "لين ريه يَفعَلُ ذلكَ -محمدًا يُعفر وجهه بين أظهركم- 
أن على رَقَبته"". هذا البداية إلى الطريق الطويل الذي انتهى ب "إذَا 
جَاءَ نَصرُ الله وَالْقَنْحْ * ورت النّاسَ يَدْخُلُونَ في دِين الله أَفْوَاجًا" 
النصر١:”,‏ الطريق الطويل ده بدأ "بام رَبَكَ", ليه الربوبية وليه 
الخلق؟ 

لو جینا نشوف كدا أول ه آيات أو أول 5 آيات: هنلاقي فيها إن 
كلمة 'رَبَكَ" جت مرتين» وكلمة "الْإنسَانَ" جت مرتين في أول ه آيات 





' صحيح مسلم. 


"سورة العلق" من [ لة الثم د جزء عم" 






شبكة الطربق إلى الله way2allah.com‏ 

وأول ‏ آيات يبقى جت ۳ مرات» و(الخلق) جت مرتین» خلاص» 
كأن البداية: اعرف نفسك واعرف ربكء والبداية دي اللي بيبدأ من 
غيرها زي ما قولنا بيضل» اللي مش بيبقى عارف قيمة نفسه أد ايه هو 
فقير؛ أد ايه هو ضعيفء أد ايه هو حتاج» اللي مبيبدأش البداية دي 
ومبيعرفش أد ايه ربنا قدیر» أد ايه ربنا -سبحانه وتعالى- يخلق من 
العدم» أد ايه ربنا -سبحانه وتعالى - له فضل على الإنسان وهو الذي 
رباه بنعمه؛ هي دي البداية. 

كأن بداية القرآن: "اعرف ربك واعرف نفسك"» لازم تعرف الحقيقة 
دي» اعرف إن الناس كلهم علق» اعرف إن ربنا جابحم كلهم من عدم, 
اعرف إن ليك رب بيربيك بالنعم» يعني أنت بتربو يعني أنت بتزيد في 
كل حاجة؛ في جسمك وفي مشاعرك وفي أفكارك وني فَهمّك وني قونك 
وفي أموالك» أي شيء» النمو اللي بيحصل ومش أنت بس» الكون 
كله "وَالسَمَاءَ بَنَيْنَاهَا بأَيْدٍِ وَإِنََّ لَمُوسِعُونَ" الذاريات:41: كل الكون 
بيربو برعاية الله له إن ربنا -سبحانه وتعالى - ربه» عشان كدا بتقول 
"الْحَمْدُ لله رَبَ الْعَالَمِينَ" الفاتحة:7. 

ربنا خلق الكون ده بصفات معينة» من هذه الصفات إن للكون سنة 
بيكبر تدريجيّاء يعني الإنسان لما بيتولد بيقعد ٩‏ شهور بيبدأ الأول مي 
مع البويضة, بعد كدا العلقة تتمسّك, تمسك العلقة في جدار الرحم 
وتبدأ تكبر» مضغة تتخلق» والعظام يكسوه اللحم» وبعدين ينزل أنت 
مستني 4 شهور مش هينزلك واحد في ستة ابتدائي ملا مش هينزل 
بحري لأ ده لسه» أنت مستني ٩‏ شهور بقى معتقد بقى إن خلاص, 
وهو ده على فكرة الإنسان الملتزم يعني ممكن يفتكر إن هو ايه قاعد 
بيجاهد بقاله ٩‏ شهور إنه خلاص بقى, إن هو بقى ينطلق, لأ؛ الإنسان 
فُطر إن هو بيربو إلا أن يشاء ريي شيئًا. 

فتخيل إنسان بينزل ولسه يحتاج يرضع» ولسه بيبكي ولا يتكلم 
ومبيعرفش يمشي» ويبدأ يزحف» النبتة تبقى بذرة وتبدأ تطلّع الجذور 
والساق والأوراق وتكبر, فالكون كله بيربوء ليه ربنا خلق الكون كدا 
فيه صفة التدرج دي؟ إن الشمس مش تيجي مرة واحدة وتقفل مرة 
واحدة» يعني تخيل كدا احنا قاعدين فجأة الشمس طلعت» وبعدين مغلا 
الساعة خمسة, حمسة وعشرة» خسة وتلت فجأة الشمس غابت» 
مبيحصلش كداء يبقى فيه نوع من التدرج. 

التدرج ده ليه؟ من حكمة التدرج في الكون كله في النمو ده» أنه يظل 
يحتاج إلى الله -عز وجل- في كل لحظةٍ من لحظات حياته» طول ما أنت 
بتكبر أنت محتاج لربناء طول ما قلبك بيدق» طول ما الكلية شغالة, 
طول ما الرئة شغالة, طول ما الخلايا بتاعت جسمك بتنمو» طول ما 
البذرة بتكبر وتبقى نبتة وبعدين شجرة» طول ما السماء بتتمدد» كل 
ده يحتاج إلى الله -عز وجل- في كل لحظة من لحظاته؛ فالكون كله لا 
يستغني عن ربه لحظة واحدة. 

عشان الإنسان بمجرد ما يشعر -يظن جاهلا خاطنًا مخطنًا- يظن أنه 
استغنى في مرحلة من المراحل» لو ظن ولو للحظات بالاستغناء 
هيطغى» يعني الإنسان وهو في بطن أمه يحتاج إلى ربه» وهو رضيع 
بحتاج لربه» فدي ممكن تبقى واضحة آه لأن هو محدش هيوصله وهو 
علقة ومحتاج لربنا ولسه رضيع» طب ها يبقى شاب وبلغ أشده وبلغ 
"٠‏ سنة وراجل معاه شهادات ومعاه أموال أيضًا يحتاج إلى ربه هو 
طوال رحلة حياته والكون كله هو أشبه بالعلقة يتعلق بالله -عز 
وجل-, الكون كله طوال زمنه يحتاج إلى ربه -سبحانه وتعالم, 

ماتسقطش ورقة إلا بإذنه -سبحانه وتعالى -» كل شيء يحتاج إلى ربه 
-سبحانه وتعالى -. 


فالبداية برب العالمين "اقرا باشم رَبَكَ"؛ ومن صفات الربوبية الكتير 
صفة الخالقية, ليه صفة الخلق؟ ليه الكلام داعا في البداية على الخلق؟ 
أصل طبيعي الإنسان العاقل لما يروح في أي حتة يسأل: أنا ايه اللي 
جابني هنا؟ ده سؤال منطقي, لما يبص كداء طبيعي إن الإنسان ها يبدأ 
بنظر يقف بس ۳ دقائق يبص على ذراعه وعلى قلبه وايده ورجله 
والشمس يبدأ يسأل» أول سؤال منطقي يقول: مين؟ مين أدانن د 
من أداني ايدين؟ مين آداني رجلين؟ مين جابني هنا؟ مين خلقني؟ ده 
طبيعي» أنت بتدخل بيتك وتلاقي حاجات جديدة أول سؤال بتسأله 
قبل ما تسأل ايه الحاجة؟ مين اللي جابما؟ تخيل أنت مروح دلوقتي 
البيت لقيت البيت مليان أكل وشرب وهدوم وكل اللي أنت عايزه, 
كل ما تتمناه وجدته في بيتك» مش منطقي جدًا أنك تدخل تقوم مغير 
ولابس الهدوم الجديدة وواكل وداخل نابم عادي» ده مش منطقي 
ابد يعني ده -أعركم الله- دي أخلاق الأنعام, تدخل تلاقي ك 

تاكل مفيش مشكلة» مبتقعدش تفكر ايه دا؟ ايه اللي جاب الأكل 
ده هنا؟ إنما ربنا بيقول: "فَلينظر الإِدْسَانُ -البني آدم ينظر الأول إلى 
ايه- لل طَعَامِه" عبس: 4 ۲» ده طبيعي» مش بيتحط له أكل يقوم 
داخل واكل وماشي وخلاص» جه لقى ايدين ورجلين قام شغال 
وخلاص» لاء الطبيعي أنه يقف يسأل. 

فالفطرة الطبيعية لما تضغط عليها بصفة الخلق تستجيب» ده طبيعيء 
عشان كدا الكفار كانت البداية معاهم بالضغط عليهم "ون سَالَهُم 
مَنْ خَلَّقَ" الزمر ۳۸ كانوا يقولوا ربناء فتبدأ تقوم بقى هو (بما أن ... 
ِذَا)ء هو اللي خلق إِذَا له الأمر "ألا لَه الخَلْقْ وَالْأَمْرْ" الأعراف: ؛ ه 
لما تفسد فطر الناس تيجي تقوله مين اللي خلق؟ يقولك معرفش. ده 
ضايع! ده ده حتاج بقى ايه من قبل الأول, إنما الكفار المشركين أعق 
الناس وبالطبع اليهود والنصارى ودول كانوا أعداء الإسلام؛ تسأله مين 
خلق؟ يقول: ربناء تبدأ تكمل» فبدأ الغرب دلوقتي عايز يمسح من 
الناس ذكر الخلق» طغيان الأسباب اللي وصل له الناس اعتقد أنه ممكن 
يعمل كل حاجة, إن هو يكتشف سر الحياة» إن يطلعوا في الكون 
يقولك بنبحث عن مكان آخر نعيش عليه غير الأرض» حتى بدأوا 

يسموه "غزو الفضاء" غزو ليه؟ مش اکتشاف› خد بالك من التعبيرات»› 
الإنسان لما بيبعد عن الاتصال باللّه وبالقرآن يكون عدائيًاء غزو» غزو 
ليه؟ أنت بتغزو مين؟ أنت بتعادي الله قصدك؟ تغزو الفضاء؟ أنت ليه 
ناسي إن ليك رب؟ ليه ناسي إن ليك رب هو اللي خلق كل شيء. 
يعني أنا شوفت فيلم تسجيلي علمي بيشرح الكون والمجرات والمسافات 
والكواكب» فيلم مبهر» أنت طول ما أنت بتتفرج على الفيلم عمال 
تقول: سبحان الله غصب عنك» إجبار» فتلاقي الراجل اللي عمال 
يشرح في آخر الفيلم بعد ساعة ونصف يقول ايه؟ "ولا نعلم من الذي 
أتى بمذه الأشياء. ولا نعلم ايه اللي هيحصل؟ ولا كيف أتينا؟ ولا كيف 
كانت البداية؟ ولا ايه اللي هيحصل" يا نهار أبيض» مش عارف! مش 
عارف! أنت لو سألت طفل صغير على الفطرة يقولك: ربناء أي حد 
تعالى يا عم محمد مغلا يقولك: ربناء أي حد تسأله» وعلماء في الفلك, 
فطغيان الأسباب, وهنا لما نيجي نبص كداء نبص على المعادلة دي: 
"الذي خَلَقَ" يبقى دي القدرة المطلقة, "خَلَقَ الإنسَانَ مِنْ عَلَّق" بالدسبة 
للإنسان العلق ده العجز المطلق, ما هو العلقة دي يا جماعة ده شيء 

كدا حتة لحم متعلقة في جدار الرحم» والسوائل والدم بينزل وهو في 
لحظة مُعَرضَ إنه ينفك وينهار وينزل. 

شوفت مشهد كدا مشهد واحد اترمى في شلال» وشلال جارف 
والشلال عمال يخبط يمين وشال وبعدين لقى حتة شجرة طالعة قام 
ماسك فيهاء وفي لحظة الشجرة عمالة تبدأ تفك وحظه بقى جه أي 
حاجة بدأت تأكل في الشجرة, عارفين أنتو المشاهد الدراما دي والإثارة 
دي» وعمال يتفرج على الشجرة وهي بتتفك» هو ده الإنسان! متعلق, 
علقة في كل حاجة» يعني في كل خطوة من خطوات حياته هو كداء بس 
هو أحيانً غطاء الأسباب بيعميه» فالعلق: ده العجز المطلق, فالإنسان 





عاجز. 


طغيان الإنسان العاجز الضعيف عند استغنائه عن الله القدير الكرم: 
"الذي خَلَقَ * خَلَقَ الإنسَانَ من غ عاق اقرا ور ورد بك الْأَكْرَم" ربنا کري» 
"الذي عله بالْقَلّم' الإنسان جاهل» طب عندنا معادلة: 

الإنسان عاجز» الإنسان جاهلء الله قدير, الله كريم, كان المتوقع 
الإنسان يطيع ربهء تفاجاً إن الآية رقم 5 بعد المقدمات الخمسة دي 

"گلا إِنَّ الإنسَانَ لَيَطْقَى", ده الإنسان دا! مش ممكن ايه داء ايه الدنو 
ده في المعاملة! ايه داء عاجز جاهل! 

"خَلَقَ الإِنسَانَ من نطف فَإِذَا هُوَ حَصِيمٌ مين" النحل:٤»‏ إذا دي 
بيسموها في اللغة "إذا الفجائية", امن زطفة فإذا هُوَ", عارف ابنك 
مغلا أنت معملتلوش حاجة "أن نكم تَْلَفُونَهُ" الواقعة: 94 ه, ابنك بقى أنت 
عمال جبت له البامبرز ورضعته وتصرف عليه وتوديه حضانة وتدخله 
ابتدائي ويجي عايز شنطة وعايز جزمة وعايز مش عارف ايه وتقعد 
وتطلع, فلما اشتد ساعده رمائ, تخيل أول لا يبدأ يكبر يبدأ يطغى 
عليك» ومايعبركش ويقسو عليكء ايه دا! تبقى أنت عايز تقول على 
الشخصية دي ايه! فتخيل ها الإنسان يعمل كدا مع ربه. دي البداية 






معقول ! 

بزق ال -صلَى الله عليه وسل في كق ثم وضع أصبعا 
السَبَابةَ وقال: يقول الله -عرٌ وجلَ-: أي عجرن ابن آدمَ وقد 
خلقتكَ من مثل هذه"" أنسيت؟ معاك ايه؟ ايه اللي أعماك؟ 


۷ 
یح ابن ماجه 


"سورة العلق" من سلسلة "تفسير جزء عم" 





شبكة الطربق إلى الله way2allah.com‏ 






عشان كدا "گلا إِنَّ الإِنسَانَ لَيَطْعَى" شوف التأكيد الإنسان ‏ مرات: 
الإنسان جاهلء كان المتوقع الإنسان يطيع "گلا إِنَّ الإنِسَانَ لَيَطْقَى" 
ايه دا؟ ايه المفارقة الرهيبة بين المقدمات والنتائج؟ ايه المفارقة الرهيبة 
دي! نسي أنه خلق من عدم» نسي أن ربه أكرمه. نسي حينما كان 
نطفةء كان لا يستطيع أن يدفع عن نفسه أي شيء حت اهواء» ميعرفش 
يعمل حاجة لنفسه» فالضغط على الفطر بصفة الخالقية تخلي الفطرة 
اللي فيها بقايا فطرة سليمة تستجيب. 

فالبداية في القرآن بدأت بالخلق عشان كدا. 

وأيضا الخلق يخليك مع ربنا مش خايف من حاجة, الخلق بيديك يقين 
في قدرة الله الخلق بالذات يعني الرحيم واللطيف والرؤوف كل دي 
صفات بترحمك. أو فيه لطف. أو فيه حاجات مخلوقة, ربنا بير حمك 
بحاجة معينة بسبب معين» الخلق هو الإيجاد من عدم» حاجة مش 
موجودة وربنا جابكاء لا يستطيعها إلا اللّه؛ عشان كدا لما سيدنا ركريا 
قال: "أ " مريم :۰۸ قال: "وَقَد حَلقتك من قبا" مريم: 29 فكره 
بالخلق؛ كلمه عن صفة الخلق, لما تعجّب زكريا ازاي یله ولد وامرأته 

عاقر وبلغ من الكبر عتياء قال: "وذ حَلَفُْكَ من قبل وَل َك شَيْنا 
فالتذكير بصفة الخلق. 

صاحب الجنتين شاف الجنات والأخار والنخيل والعنب والأشجار "قال 
ما اظن أَنْ تَبِيدَ هَذِهِ أَبَدَا" الكهف "٠:‏ معايا أسباب» الأسباب دي 
لا يمككن تروح أبدًا! قال: "أكَفَْتَ الذي + خَلقَكَ" الكهف:۷". أنت 
نسيت أصلك؟ أنت جاي منين؟ الحاجات دي جت منين؟ أين خالقها؟ 
أين مبتدئ خلقها ونشأتًا. فين؟ 

وبعدين شوف الجمال "اقَرَا باسْم رَبَكَ الذي خَلَقَ" خلق هنا قالوا: 
المفعول محذوف يعني خلق كل حاجة, وبعدين "خَلَقَ الإِنسَانَ", طب 
ما كان ربنا قال "الذي خَلَقَ" والإنسان من ضمن اللي ربنا خلقه؟ ليه 
التزكيز على الإنسان؟ كأن فيه عناية خاصة بخلق الإنسان, وكأن اللي 
خد العناية الخاصة هو اللي طغى! 

يعني كان من المتوقع ربنا خلق كل حاجة, وخلق الإنسان بعناية خاصة 
'نَسْجُدَ لِمَا حَلَقث بِيَدَيَ" ص ۷٥:‏ حاجة خاصة» نفخ فيه من روحه 






-سبحانه وتعالى -» العناية الخاصة دي كانت تستوجب مزيد شكرء إنها 

الكون كله يقول: "أَتَيْنَا طَائعينَ"' فصلت ١١:‏ والإنسان اللي خد العناية 
الخاصة يطغى! ايه المفارقات العجيبة دي! 

'خَلَقَ الإنسَانَ" كمال العناية» "من عَلّقَ" أصله. و"خَلَقَ الإِنسَانَ" يعني 
كل الناس» فلما تيجي تبص على الوزير والرئيس وفلان والطبيب 
وا مهندس كلهم عَلق! ودي مقدمة عشان لا تيجي تتعامل مع أمثال 
أبي جهل اللي هيجي الوقت, ابو جهل اللي منع» هيجي معانا في 
الآيات» فتيجي تتعامل مع أمثاله تعرف إن أصله علقة, فتعامله على 


قده» تديله حجمه الحقيقى. 


القرآن يبصرك بحقيقة الأشياء: 

احنا قُلنا القرآن بيخليك تبصر الأشياء على حقيقتهاء فتدي لفلان 
حجمه؛ عشان كدا سيدنا موسى يقول لبني إسرائيل: أنتوا خايفين من 
الَْرْض" الأعراف: ١١9‏ يشيله ويجيبكم مکانه» ده عند بني إسرائيل 


ازاي يعني؟ 

عاد قالوا: "مَنْ اشد متا فُوَةَ" فصلت: 5 ١‏ ربنا أهلكهم بايه؟ بمواء 
بشوية هوا معرفش يقف قدام شوية هواء فالإنسان بيطغى» أنا قرأت 
أثر مضحك في الطبري -من الإسرائيليات- إن سيدنا موسى وهو معاه 
بني إسرائيل وبيجروا فضرب البحر ففَلِق البحر» فدخل موسى وبني 
إسرائيل» أنا متوقع إن فرعون أول لما يشوف المشهد ده يقول: الله ايه 
داء ويقول بقى: آمنت» فرعون لما شاف المشهد ده التفت إلى جنوده 
وقال: ألا ترون البحر فلق فَرَقَا مني؟ شايفين؟ طب ما هو اتفلق لموسى 
قبلك! كأنه من شدة خوفه من بدري من مسيرة شهر! ايه داء ايه الغباء 
دا! العجيبة إن اللي معاه صدقوه ومشيواء يعني أنا مش متخيل! 
الواحد لا بيقرأ في سورة الزخرف فرعون بيقول ايه في الآيات: "اليس 
لي ُلك مِصْرٌ وَهَذِهِ الْأَارُ ري مِنْ تختي" الزخرف:١5:‏ هو دلوقتي 
لما بيقولوا إن موسى نبي فبيقولهم -شوف بقى الخطاب العقلي اللي 
رقنعهم فرعون- "فلولا ألفي عَلَيِْ أُسْورَةٌ مِنْ ذهب أو جَاءَ 
مَعَهُ المَلائكة مُفَئرَنِنَ" الزخرف: 7ه هو بيعمل مقارنة» بيقوهم: "َم أَنا 
خو من هذا ادي هو هئ ولا یگب بين * فلولا ألقي عَلَيْهِ أَسْووةُ 
من ذهب أو جَاءَ مَعَهُ الْمَلائگة مُفْئرَننَ" الزخرف: 7:57 5, أنا حاسس 

إن ده خطاب أطفال» بيضحك على شوية عيال» بيقولهم آه لو كان 


0 
ف و 


معه ذهب» العجيب إن الآية اللى بعدها إن الناس بتصقف! "فَاسْتَخَفٌ 






- 
يه ى ر 3 


قَوْمَهُ فَأَطَّاعُوهُ" الزخرف ٤:‏ ه, ده صدقوه! ايه دا! صدقوا الكلام دا! 
يعني أنا مش متخيل» صدقوا الكلام إن أسورة ذهب تنزل! صدقوا 
الكلام دا! "فَاسْتَخَففَ قَوْمَهُ -استخفهم وهما كانوا خفاف العقول- 
فَأَطَاعُوهُ إِعهُمْ كانُوا قَوْما فَاسِقِينَ". 

فالشاهد؛ أن القرآن بيبصرك. تعرف حقيقة عاد وفرعون وأي أمثال 
أي جهل» حقيقتهم علق» وتعرف قدر من تعبّد وإلى من تسجد» ومن 
أنزل عليك القرآن إنه "الذي حَلَقَ" قدرة مطلقةء يفعل ما يشاء في 
الكون. عشان كدا سيدنا إبراهيم شايف النار ومش خايف, اللي خلقها 
يطفئهاء الموضوع عنده هو خلاص رأى الأشياء على حقيقتها. 

"خَلَقَ الإِنْسَانَ من عَلّق* اقرا وَرَّكَ الْأَكْرْمْ" يبقى أنت كنت ممتنع عن 
القراءة عشان حاجتين: عشان عجزك؛ عشان أنت عاجز» وعشان أنت 
جاهل» فربنا بيقولك: ربنا قدير وربنا كري» فاسلك هذا الطريق» تخيل 
الت ماشي في طريق ربك الذي لطالما رباك بنعمه -سبحانه وتعالى -, 
ربك قدير وربك کرب لما ربنا قال لسيدنا موسى: "اذْهَبْ إلى فِرْعَوْنَ 

ت 


نه ل " طه: 4 ۲. في سورة طه. فسيدنا موسى طلب طلبات: "رب 


اشرّح لي صَدري * ويسر لي أمري * وَاحلل عُقَدَةَ من لساني * يَفقّهوا 
قولي* وَاجعَل لي وَزيرَا من أهلي * هارون أخي * اشد به أَزْرِي" 
طده ؟:١":‏ فلما طلب الطلبات دي فربنا بيقوله: "فد أوتيت سُؤْلَكَ 
یا مُوسَى * وَلَقَدُ مَتَنَاا دي مش أول مرة "وَلَقَدُ مَئنّا عَلَيِْكَ مَرَةَ أخْرَى 
* إِذْ أَوْحَيْنَا إل اَمَك مَا يُوحَى * أن اقَذِفِيهِ في التَابُوتِ فَافْفِيه في اليم 
فَلَيْلقهِ لك بالسّاجِلٍ" طه 5:7" يبقى الذي طالما رباك بنعمه. يعني 
ربنا ابتدأ النعم عليك وأنت معملتش حاجة, وأنت لسه معملتش أي 
عي ر کال ي -صلى © وا ر "77 4 يتما 
قَآاوَى* وَوَجَدَكَ ضَالَا فَهَدَى* وَوَجَدَكَ عائلا فَأَغْىَ" الضحى5:/: مش 

دي أنت كنت لسه أنت معملتش حاجة وربنا ادهالك» فلما تعمل 
هيديك طبيعي, فالذي رباك بنعمه من قبل أن تفعل شينًا أفلا يتم نعمته 
عليك وأنت تطيعه؟! 

"رأ ورب رم" توكل أنت بس على الله ورك كرم. 

"الذي عَلّمَ بِالْقَلّم * عَلَّمَ الإِنْسَانَ مَا ل يَعْلَ" بعضهم أشار إن معاملة 
ربنا قد تكون بأسباب» وقد تكون بغير أسباب. 

'عَلم بقلم * عَلَمَ الإنْسَانَ ما ل يَعْلمْ * كلا إن الإنْسَانَ ليق" عِلْمْ 
بدون افتقار» طغيان! 

هنا الآيات بتتكلم عن العلم "عَلَمَ الإِنْسَانَ" اللي هيتعلم العلم وهذا 
العلم لا يزيده سجودًا ويزيده اقتراباء زي ما في آخر السورة؛ السورة 
بدأت ب "أقرأً" وختمت ب "وَاسْجُد اقرب" يبقى اللي بيقرأ بيسجد 
ويقترب» اللي بيتعلم بيزداد "نا العلمُ الْحَشْيّة' زي ما قال ابن مسعود, 
"إا شى الله من عِبَادِهِ الْعُلَمَاءُ" فاطر:۲۸. يبقى العلم الذي لا 
يزيدك خشية يزيدك طغيان -والعياذ بالله-. 


يا جماعة؟ ليه تشوف أفعال الإنسان إنه يطغى في علاقته باللهء ايه 


الا "أنْ رَآهُ اسْتَغْىَ" العلق:۷. 

"51" الماء دي عايدة على مين؟ لو عايزين نشيل الحاء -الحاء ده 
ضمير- عايزين نشيل الحاء دي ونحط اسم مش ضميرء أيوه» رأى 
الإنسان نفسه يعني: شاف نفسّهء بمجرد ما تبصر بس وتعتقد في 
قدراتك هتبدأ تطغى! 

شوف مفلا واحد مريض على السرير يا رب يا رب يا رب» أول ما 
رجله بس بره المستشفى, لأده هو لو كان نایم وبدأ يقعد يبدأ ینسی؛ 
ينسى الاحتياج» أول ما يحس بالاستغناء بالصحة أو الاستغناء بالمال 
يبدأ يطغى» غشاوة الأسباب اللي بتخلي الناس تطغى, المشركين في 
نص البحر قالوا: يا رب» المشركين أما جم في نص منتصف البحر قالوا: 
يا رب» لما فقد الأسباب قال: يا رب» فطبيعي إن أي حد بيفقد 
الأسباب بيقول: يا رب» إن بقى فيه ناس تدخل نص البحر ومتقولش 
يا رب دي مصيبة تانية» ده زي لما تيجي تسأله مين الذي خلقك؟ 
يقولك معرفش» دول شواذ بالفطر أصلاء فطبيعي إن الإنسان لا بيبعد 
عن الأسباب بيفتقر. ربنا بيقولك: لابد أن تنظر إلى الأسباب على أتما 
لا تساوي شيثًا إلا بالله» لازم» مش معنى شوية عضلات إنك تفتري 

لأ. الموضوع مش كداء فلازم الإنسان مايطغاش بالأسباب "گلا إِنَّ 
الْإِنْسَانَ لَيَطْقَى" السبب الرئيسى: "أن رَه اسْتَغْىَ". 

الإنسان ده بقى تذكره بايه أو هو يرجع ازاي؟ "إن إلى رَبَكَ الرُجْعَى" 
العلق:۸. لازم يفتكر إن يوم هيرجع لربناء خد بالك "إن إلى رَبَكَ 
اليجْعَى" دي خطاب للإنسان الطاغية» وخطاب للإنسان اللى هو بقى 
في الأول أهو إنسان فقير جاهل عاجزء بادئ يجاهد. وبادئ يتقرب 
ثواب كل خطوة خطتها "ولا يُظَلَمُونَ تقيرا" الدساء: 4 ؟ ,.١‏ ولا قطميراء 
"إن إلى رَبَكَ الرُجْعَى" ربنا بيقولك, الإنسان اللي بيطغى ده افتكر إن 
فيه يوم هترجع لربناء وهتدسأل› هذا الإنسان الذي طغىء فعلاج 


5 


a 


الطغيان: تذكر الدار الأخرة. 


أعداؤك يرقبونك: 

إن إلى ربك الخعى * أربت الي ينه * عَبدَا دا صلَى» 
العلق ٠٠:۸‏ من أول سورة في القرآن وربنا بيعرفك إن الطريق ده 
الناس مش هتسيبك تمشي فيه, ربنا من أول سورة بيعرفك إن فيه أعداء 
قاعدين لك على الطريق» والأعداء دول مش مغلا لما تيجي تدعو إلى 
الله هيمنعوك أو لما تيجي تطلب العلم هيمنعوك, أو لما تيجي تأمر 
بالمعروف وتنهى عن المنكر هيمنعوك. لا لا ده بمجرد أن تصلي 
هيمنعوك . 

أرآَيْتَ الذي يَنْهَى * عَبْدَا ذا" ايه؟ مش عبدًا صلى 'عَبْدَا إِذَا ا 
يعني عجرد ما يبدأ يصلي هيبدأوا ينهوك عن الصلاة, فيه أعداء قاعدين 
لك مستنين لحظة دخولك إلى المسجد بمنعوك, قال النبي -صلى الله 
عليه وسلم-: "إن الشيطان قعدَ لابن آدمَ بأطرقه -كلها-"* قاعد 
لك» بأطرقه ايه؟ كلها مش قاعد لك في سبل الإصلاح» وسبل 
الصلاح سايبك. لأ فيه ناس هتنهاك حتى عن الصلاة. 


5 صحيح النسائي 

ءرءه 


"أرأَيْتَ الذي يَنْهَى * عَبْدَا إِذَا صَلّى" فربنا بيقول للي بينهى عبدًا إذا 
صلی دا: وار إن کان على الى 9 أو 7 مر بالتّقَوَى" 
العلق 1۲:١١‏ مش جايز اللي أنت بتنهاه ده يكون هو اللي صح؟ 
وشوف الخطاب» واحد بيعادي 0 وشوف الخطاب! ربنا بيقوله 
ايه. عارف زي في سورة سباً: "وَإِنَا أو إِيَكُمْ لَعَلَى هُدَى أو في ضَلَالٍ 
مين" سبأ: 4 ۲ ربنا بيقوهم: أنت تقولهم: واحد فينا صح وواحد فينا 
غلط؛ لأن مينفعش حاجة اسمها اتنين صح. 

الحمد لله وحده. والصلاة والسلام على من لا نبي بعده. محمد -صلى 
الله عليه وسلم-؛ يبقى مرة تانية السورة دي بتديك البداية الصح, 
واللي هيبدأ من غير سورة العلق هيضلء البداية: أد ايه الإنسان فقير. 
وأد ايه الإنسان عاجز. وأد ايه الإنسان جاهلء البداية: أد ايه ربنا 
قدير, أد ايه ربنا كريم, أد ايه ربنا حليم على هذا الإنسان الذي يطغى, 
البداية إن الأسباب» يا جماعة دي البداية يعني 57٠٠‏ آية وشوية 
و٤ ٠١‏ سورة دي البداية» بداية هذا الطريق الطويل» يعني دي أسس, 
يعني دي العمود اللي بيغيب منها انميار, يعني زي ما في أركان» وفي 

واجبات, وفي سنن» دي أركان, دي عواميد مينفعش تغيب عن قلوب 


بداية من غير صلاة بداية لا تشمر 
البداية إن فيه ناس مش هتسيبك. البداية إن الناس دي هتنهاك حق 
عن الصلاة, والبداية أهمية الصلاة, اللي بدايته مفيهاش صلاة قوية 
سواء في الفروض أو في قيام الليل دي بداية ضعيفة, بداية لا تكمل! 

"عَبْدَا إذَا صَلَّى" > وربنا أمر النبي 2۴ الله عليه وسلم- في الآخر 
بالسجود "لا تطغ وَاسْجُدْ". كأنها "وَاسْجُدَ" أي: واستمر في السجود., 
يعني كان البي -صلى الله عليه و يديم السجود» ودي البداية, 
فبداية من غير صلاة بداية لا تغمرء يعني إنسان لا يقرأ القرآن في القيام, 
يعني لا يقوم الليل بالقرآن دي بداية ضعيفة هيكمل ازاي؟ مفيش بداية 
أصلا مشرقة ولا محرقة, ولا أي بداية! 

ك الذي الي هين إذا صلی" > فنرجع بقى للخطاب ربنا بيقوله 
-للي بينهاه يعني-: 'أَرَآَيْتَ إن ان عَلَى ادى" اللي أنت بتنهاه 


"سورة العلق" من 1 لة الثم د جزء عم" 









شبكة الطريق إلى الله way2allah.com‏ 
مقالوش: بل هو على المدي» وهو حتمًا على الهدى -صلى الله عليه 
وسلم-. شوف الخطاب. طب فكرء طب مش جايز هو صح؟ زي ما 
مؤمن آل فرعون فالهم: طب فيه احتمالين: 

"وان يك صَادِقًا يُصِبِكُم بض الي يعدم" يعني "ون يَكُ كاذب فَعَلَيْه 
كُذْبْه" غافر :۲۸ بس فيه احتمال» والاحتمال التاني عواقبه مش 
سهلة, ففيه احتمال» فربنا يقول له: "أربت إن کان عَلَى اذى 5 أو 
مر بالفُوَى". 

وفيه قول مش معناه إنه كنقاش عقلان› ده معناه فار إن کان عَلَى 
ادى" أفتنهاه لأجل أن يصلي ولأجل أن يأمر بالتقوي؟ ألأجل هذا 
تنهاه؟ أي عقل تحتويه! وأي تفكير تفكر! يعني عشان بيصلي تقوم 
تنهاه! يعني "حرجو ءال لوط من فَرْيََكُْ" ليه؟ 'إِمُمْ تام يَمَطّهَرُونَ"! 
النمل: ٦ه‏ ألأجل أنهم يتطهرون! الأجل أنهم يصلون! 

يعني فلان متشدد., ليه؟ أصله بيتكلم عن الدار الآخرة, بجد والله؟! 
فلان متشدد» ليه؟ أصل بيقول حرام وحلال, أمال نخليه الحلال 
والحلال؟ فلان متشدد., ليه؟ أصل بيقول كلمة كافر» طب ما القرآن 

مليان كلمة کافر» أمال كله واحد يعني ولا ايه فتجد أنت بتنهاه ليه؟ 
عغشان بيصلي! 

المشركين في مكة فزعوا! فزعوا من صلاة أبي بكر في ساحة الدار» كان 
يصلي صوته يبلغ الناس» وكان رجل أسيف فكان النساء والصبيان 
بيجوا عشان يسمعوا صلاة أبي بكر فخافوا من صلاته» شوف خافواء 
الناس مش خايفة من دعوتناء هم كان زمان صلاتهم تغير» مجرد صلاته. 
عشان كدا لما قوم شعيب حسوا إن هو اتغيرء فقعدوا يدوروا ايه الحاجة 
اللي غيرته لقوها الصلاةء فقالوله: "أَصَلائْكَ نامرك" كأن مفيش حاجة 
اتغيرت فيه غير الصلاة, والصلاة دي الحرك الأساسي اللي بيأمره 
وبينهاه» لقوا إن الصلاة بتغير فيه فعلاء الصلاة بتأمر با معروف» وتنهاك 
عن المنكرء فقالوا: "أصلائُكَ تَأْمْرْكَ -كأن الصلاة اللي بتأمره- أن 
ترك ما يَعبْدُ آباؤنا أو أن تَفعَلَ في أموالنا ما نَشِاءُ -ايه اللي حصلك؟ 
ايه الحاجة اللي غيرتك دي؟ ليه الصلاة غيرتك كدا؟- إِنَكَ لَأنتَ 
الحَليمُ الرّشيد" هود:۸۷. إما قيل: أي لكنت أنت الحليم الرشيد هو 
ايه اللي غيرك؟ أو استهزاء: 'إِنّكَ لأنت اليم الرَشْيدُ": فالشاهد كانوا 

بنهوكم عن الصلاة؛ كانت الصلاة بتغير ليس فقط ف أنفسهم ولكن 
في غيرهم» تخيل لما مشهد الصلاة يغير الناس. 

يق 9 الذي يَنْهَى * عَنذا إذا صلی * أَرَأَيْتَ إن کان عَلَى ادى * 
أَمَرَ بِالتَقْوَى 5" أَأَيْتَ إن كَذَّب و" العلق9:” ١‏ . 

طب اللي بينهاه ده بقى طب هو بيعمل ايه؟ طب أنت شايف إنه 
جل نان ای طب هر و ات کے را کر 
يجي مغلا مذيعة قمة التبرج وبعدين بعستضيف واحد إسلامي وهي 
الحلقة كلها إن هو وحش» وإن هو متشدد وجاهل ومخرّف ومخرب 
وهيدمر الاقتصاد طيب ماشي هو وحش» أنا وحش» ايه الطرح بقى 
اللي عندك؟ يعني ايه البديل؟ أنا وحش» يعني زي سيدنا شعيب بيقوهم: 
"لا رمَدَكمْ شقاقی أن بُصِيبَكُم مَفْلْ مَا أَصّاب قَوْمَ وح" هود:5/ 
يعني مش معنى إنك تكرهني إنك تخش النار! يعني دلوقتي أنا وحش 
تقوم ترمي نفسك في جهنم! يا سيدي اعبد الله أنت» طبّق أنت 
الإسلام» فأنت دلوقتي أنت بتكرهني» طب اطرح أنت بقى الطرح, 
أنت بتقول مش هو ده الإسلام» خلاص» قول بقى, أمال الإسلام إن 
احنا نقلع يعني؟ طب أنا وحش ايه الطرح البديل؟ فربنا بيقوله: "أَرَأَيْتَ 

إن گڏب وَتَوَل" طب هو عمل ايه غير إن هو كذّب وتولى, يعني هو 
ده البديل؟ يعني أنت بتنهاه وشايف إن هو ده البديل؟ 

"أ يَعْلَمِ بان الله يَرَى" العلق: 4 2١‏ يبقى السورة دي حتى الآن فيها 
نوعين من التهديد: 

الأول: "إن إلى رَبَكَ الرُجْعَى"؛ ده يوم القيامة. 

وطوال هذه الفترة 1 يَعْلم بان الله يَرَى"!؛ الشعار ده يا جماعة ده مش 
بس حتى نخاطب به الأعداء, أنت لو شعارك قبل أي فعل بتفعله: "ا 
يَعْلّم بان الله يَرَى". الشعور ده يدفع اللي بيعادي الإسلام أنه بخشى 
الله؛ يخّفه من ربناء إن ربنا شايفك» وربنا هيحاسبك على كل كلمة 
بتفعلهاء وزاد للإنسان في الطريق إلى الله عشان يُخلص كلامه وأفعاله 
9 الله -عز وجل-, غخيل شعارك ٤‏ حياتك: "ا يلم بان الله يَوَى" 
أنت مش عارف إن ربنا شايفك؟ 

"كلا لين ل ينه َتَسْقَعًا بالنّاصِيَةِ' العلق: 5 ١‏ "إن اله يُدَافِعُ عن الَّذِينَ 
آمَنُوا" الحج:/”2 أبو جهل قال: "إن لأكنرٌ هذا الوادي نادي" 
محدش يعرف يعملي حاجة, النبي -صلى الله عليه وسلم- لا تمره 





"السا اة 

وأغلظ له القول عند الكعبة. فقال: ألم تعلم بأنى أكثر هذا الوادي 
ناديًا؟ لئن رأيث محمدًا يعفر وجهه بين أظهركم لأطأن عنقه. "إن الله 
يدافع عَنٍ الَْذِينَ آمَنوا". 

"کاڈ لين ل يَننَه لَتَسْفَعًا بالتاصية صِبّة" دفع بقوة ويؤخذ بناصيته ويُلقى في 
جهنم -والعياذ بالله-. 

"لَتَسْفَعًا بالتاصِية * نَاصِيَةٍ كاذبة حَاطِئَةٍ * فَلْيَدْعْ َادِيَهُ * سدع الزَّبَانيَة" 
yy‏ 03 الخطاب كأنه إذا كان عندك من الناس فإن 
هناك زبانية ينتظرونك» يدفعونك إلى جهنم دفعًا -والعياذ بالله-» وأنت 
لا تستطيع أن تدفع عن نفسك ولا النادي الذي معك يستطيع أن 
يدفع عنك. 

"سَبَذْعٌ الرَّبَانِيَةَ' الزبانية أصلا من الرّبن أي من الدفع بقوة. 

"سدع الزبَانِيَةَ * گلا لا نْطِعْهُ وَاسْجُدْ وَافْئرّب" العلق ۱۹:۱۸ يبقى 
ربنا في ختام السورة خاطب خطابين؛ خطاب للذي كى» وخطاب للذي 
مي» خطاب لأبي جهل وخطاب للبي -صلى الله عليه وسلم-. خطاب 
لمن سار على درب أبي جهل» وخطاب لمن سار على درب النبي - 
صلى الله عليه وسلم-. 

خطاب لمن سار على درب أي جهل: اعلم أن الله يراك, وأن الله 
سيعاقبك, ولئن استمريت على ما أنت عليه سوف ينزل بك عقاب 
لله مهما كان معك من قوةٍ ومن أسباب» قضية الأسباب في السورة 
واضحة جدَاء الاستغناء بالأسباب وإن استغنى بما معه من أقوام كأبو 
جهل. 

خطاب للنبي -صلى الله عليه وسلم- ومن سار على دربه: "لا يغ 
واسشجد". 

الجمال في ختام السورة إن أبو جهل قال للنبي -صلى الله عليه وسله- 
: ماتسجدش» مقالوش حتى متصليش» قال: لئن رأيت محمدًا يعفر 
وجهه؛ يعني السجود فجه الأمر بنفس الشيء اللي ماك عنه إنك 
تعمله؛ ده الأول. 

يعني هو مغلا ماتتكلمش في الولاء والبراء مغلا تقوم أنت تتكلم في 
ايه؟ مش في العقيدة في الولاء والبراء ركز؛ لأن هو لما بينهاك عن شيء 
هو عارف خطورته» تقوم أنت تعمل داء هو لما ينهاك, لما يقولك مناه 
متتكلمش مغلا عن أحكام الإسلام في التعامل مع غير المسلمين, تقوم 
أنت تتكلم في أحكام الإسلام في التعامل مع غير المسلمين؛ هو لما 

بينهاك عن شيء هو مش بينهاك اعتباطًا ده هو عارف خطورة اللي 
بينهاك عنه» وعارف تآثير اللي بينهاك عنه. تقوم أنت تعرف ايه يعني 
أحياتا أنت مبتبقاش واخد بالك من قيمة حاجة إلا لما يقولك 
متعملهاش» انت مش واخد بالك من قيمتها أصلا. فهو بيفيدناء يعني 
هو لما يقولك متعملش حاجة أنت بتستفاد» بتعرف قيمة الحاجة دي 
بقى» بتعرف قيمتهاء ولا ربنا قاله: "وَاسْجُد" عرّفوا قيمتهاء قاله: 
'وَاسْجُدْ وَاقَترب" يبقى أحيانًا أنت مبتبقاش عارف قيمة اللي أعداء 
اللي بينهوك عنه؛ لأن هو جرب تأثير ده في نفسه وني غيره» هو عرف, 
يعني لا يقولوا: "لا تَسْمَعُوا مدا الْقْرْآنِ وَالْعَوا فيه" فصلت:7 هم 
عارفين تأثير القرآن, لما يقولوا له: "ات بِقَرْآنٍ عير هَذَا" يونس:6 2١‏ 
هم عارفين تأثير هذا القرآن؛ هو جربوا في نفسه وفي غيره» هو جربواء 
فأنت عارف قيمة داء فدا يجعلك تزداد سكا عا ماك عنه؛ دي النقطة 
الأولى. 

النقطة التانية: إن مش مغل "كلا لا تطعة" وجاهده وحاربه وخلاص 
ولا تدشغل به» وبعدين مش بس "وَاسْځد" ده 'وَاسْجُدُ وَاقترب" دا ذه 
معان إبمانية عالية» يعني كأن انشغالك بعلاقتك بالله» وبالوصول إلى 

الله وبالقرب من الله شغلتك عن أي شيء آخر حتى لو کان تهديد 
بالقتل» أنت متخيل قصدي ايه؟ يعني شعورك إنك نفسك إنك توصل 
لربناء وأخير" لقيت الطاعة اللي هتوصلك لربناء فأول ها تلاقي طاعة 
هتوصلك لربنا تقوم ماسك فيها حتى لو كانت هذه الطاعة تحاط 
بمخاطر منها القتل. إحساسك وانشغالك بنفسك إنك توصل لربناء 
شغلك عن أي شيء آخرء يعني مثلا: قطر مغلا هيوديك اسكندرية 
وأنت لازم تروح اسكندرية» فقالولك القطر ده عليه قطاع طرق» وناس 
هتطلع» أنت بتسأل يعني الطريق ده هيوصاني؟ يقولك بس ده فيه 
ناس» يعني القطر ده بيوصّل؟ بس خد بالك أنت لو ركبته هما يقولولك 
فيه ناس بتموّت وأنت تقوهم يعني الطريق ده بيُوصِل؟ يعني الطريق ده 
بيقَرّب؟ يقولولك بس الطريق ده فيه مخاطر, تقوهم الطريق ده بيقرّب؟ 
أنت انشغالك بقربك وبتحصيل أسباب القرب من الله شغلتك عن أي 


شيء آخر حتى لو كان دید بالقدل» أنت مشغول. 


"وَاسْجُدُ وَافترب" ربنا دلّك على وسيلة القرب منه -سبحانه وتعالى- 
أفتدشغل عنها لأمر علقة؟ أتعد أن دلنى الله -عز وجل- على أمر 

يقربني منه -سبحانه وتعالى- أنشغل عن هذا الأمر» وعن قربي من ري 
الذي خلقني وأكرمني؟ زي ما في أول السورة» أنشغل عنه لأمر شخص 
كائنًا من كان؟ 

والجمال زي ما کان د. حازم جزاه الله خير كان بيعلمنا يعني» يقولك 
الجمال في شكل السجود بالذات» إن السجود ده وأنت ساجد دي 
الحالة الوحيدة اللي أنت ما أنتاش شايف فيها اللي اللي حواليك, يعني 
أنت صلي وأنت واقف لو جه واحد يضربك ممكن تتحرك بسرعة, 
وأنت راكع ممكن تتحرك, وأنت جالس وشايف ممكن تنحرك إنما وأنت 
ساجد ده أنت قمة الاستغراق ني الصلاة خلاص أنت مش شايف» 
يعني هو هيجي بموتني وأنا ربنا بيقولي: استمر على السجود» وكذلك 
فعل النبي -صلى الله عليه وسلم-, وثبت النبي -صلى الله عليه 
وسلم- ساجدًاء في حديث البخاري: يضّعوا عليه سلا الجزور وثبت 


البي -صلى الله عليه وسلم- ساجدًا. 


سرعة الاستجابة تأق بالانشغال بالمعاى الإانية: 

من جمال أيصًا الأمر في "كلا لا نْطِعْهُ وَاسْجُدْ وَاقترب" إن السورة 
مبدأتش ب "لا نُطِعْهُ وَاسْجُدْ واقترب" لأ, ودا الكلام عن ييج المعان 
الإبمانية بداخلكء, بتديك الطاقة إنك تفعل هذه الأفعال» يعني الكلام 
"اقرا" تتعلم وتقرأ القرآن. وتفهم وتقرأ عن صفات الله وتعرف أد ايه 
ربنا قدیر» أد ايه ربنا كريم, وتعرف أد ايه الإنسان علقة, وأد ايه الإنسان 
جاهل. وأد ايه الإنسان عاجز. بعد كل هذه المقدمات ها ربنا يقولك: 
"لا نُطِعْهُ وَاسْجُدْ وَاقترب" تستطيع أن تطبق هذا الأمر بسلاسة. 

زي ما أمنا عائشة قالت: "أوَّل ما تَرّل -من القرآن- منه 
سُورَةٌ من لصتل فيها ذِكْرُ اة والئّارٍ ولو -كان- نَزَلَ اول شَيء: 
لا تَشْرَبُوا حمر لقالوا: لا نَدَعْ الْمَمْرَ أَبَدَاء ولو نَرَلَ: لا تروء 
لقالوا :لا تَدَعٌ الزَّا أبَدَا"١٠‏ 

فالبداية قبل "لا تطعه": إنك لازم تعيش في معان القرآن عشان تطبق 
هذه الأفعال, الأفعال دي مش زرار بتعمله جواك, لأء الموضوع مش 
كداء الموضوع لابد إنك تتعرض ل "اقرأ", لعانن القرآن. وإنك تعامل 
ربنا -سبحانه وتعالى-» وتبدأ تصلي "عَبْدَا إِذَا صَلَّى". وتبدأ تقف في 





٠١‏ صحيح البخاري 

وجه الأعداء شبرا بشبر وذراعًا بذراع» وتبدأ واحدة بواحدة» هذه 
الجاهدة وهذه امعان بتخلي جواك القلب قابل لكلمة "لا تطغ وَاسْجُدْ 
وَاقرب"» فلما تنزل "لا تُطِعْهُ وَاسْجُدْ وَاقترب" تقوم أنت تعمل ايه 
على طول؟ عشان كدا آية السجود, تقوم ساجد مباشرةً» خلاص أنت 
الآيات اللي قبلها كأتما سفلتت قلبك لقبول هذا الأمر. فلما يحي 
يقولك "لا نُطِعْهُ وَاسْجُدْ وَاقترب" معدش جواك أمئلة» معدش جواك 
طب ازاي؟ طب ما هو ممكن يضربني» طب ما هو ممكن يموتني» معدش 
الأسئلة» طب أصل المصالح والمفاسد» معدش الأسئلة دي جواك 
خلاص, الآيات اللي في السورة خلاص وطّآات 'أَشَد وَطنًا" المزمل: 5. 
وطأت داست على كل الأفكار السيئة والموسوسة اللي في قلبك, 
نسفتها نسفاء تنزل هذه الآية تجد قلب يستقبلهاء فتنزل بعد هذه 
السورة "لا نُطِعْهُ وَاسْجُدْ وَاقَرّب" تقوم تسجد وتقترب فعلاء وتزداد 
قربا من الله -عز وجل- بالسجود بعد هذه المقدمات. 

ودي خطورة إن الإنسان على طول يبقى منشغل بمعاني القرآن فيبقى 
قلبه سريع الاستجابة» الإنسان المنشغل على طول بمعاني القرآن 
وبيحاول يجاهد نفسه على تطبيقها ويحاول يتخلق بأخلاق القرآن كما 

كان البي -صلى الله عليه وسلم- خلقه القرآن» اللي بيحاول يفعل 
ذلك تجد قلبه وعقله وجوارحه سلس في الاستجابة لأمر الله -عز 
وجل-؛ لأن قلبه مهد مفيهوش مطبات» مش مليان مطبات» لأ قلب 
سهل ليّن في التعامل مع الله -عز وجل-, سمح في قبول الأوامر 
والنواهي. 

فدي كانت وقفات سريعة مع سورة العلق, أسأل الله -عز وجل- أن 
ينفعنا بجاء ونسأله -سبحانه وتعالی- أن بمنّ علينا بفهم كتابه -سبحانه 
وتعالی- وبالعمل بما فيه, وألا يحرمنا من تدبر كتابه -سبحانه وتعالى- 
ومن العمل بما فيه. 

فزي ما قولناء في الختام سورة العلق دي البداية الصحيحة, النظرة 
الصحيحة, العمل الصحيح, تبدأ بمعرفة قدر الإنسان والربوبية والخلق 
وقدرة الله المعجزة, أد ايه الأسباب بتحجب الإنسان عن صفات ربنا 
-سبحانه وتعالى-, هذا الطريق فيه من سيمنعك حت عن الصلاة, 
مش بس الدعوة, هذا الطريق لابد فيه من جهاد, هذا الطريق لابد فيه 
من ثبات» هذا الطريق لابد فيه من سجود واقتراب, هذا الطريق لابد 
أن تُعرِض فيه وألا تطيع من بحاول أن يبعدك عن الله -عز وجل- ولو 

بسجدة» تبتعد عنه ولا تطعه» نسأل الله -عز وجل- أن يثبتنا وأن 
يستعملنا في طاعته. أقول فولي هذا وأستغفر الله لي ولكم, سبحانك 
اللهم وبحمدك أشهد أن لا إله أنت أستغفرك وأتوب إليك. 

